615/2022

Útdráttur

Staðfestur var úrskurður héraðsdóms þar sem máli þrotabús W hf. gegn T ehf., S, L, H, D, B og til réttargæslu D Ltd., L Ltd. E, HS, Q Ltd. var vísað sjálfkrafa frá dómi á þeim grundvelli að ekki lægju fyrir fullnægjandi gögn til að unnt væri að dæma kröfur þrotabús W hf. efnislega.

Úrskurður Landsréttar

Landsréttardómararnir J-kk-nf H-kk-nf, K-kk-nf H-kk-nf og O-kvk-nf M-kvk-nf A-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 10. október 2022. Greinargerðir varnaraðila bárust réttinum 31. sama mánaðar. Kærður er úrskurður Héraðsdóms Reykjavíkur 27. september 2022 í málinu nr. E- 3364/2021 þar sem máli sóknaraðila gegn varnaraðilum var vísað frá dómi. Kæruheimild er í j-lið 1. mgr. 143. gr. laga nr.

91/1991 um meðferð einkamála.

2

Sóknaraðili krefst þess aðallega að hinn kærði úrskurður verði felldur úr gildi og að héraðsdómi verði gert að taka málið til efnislegrar meðferðar. Verði ekki fallist á að hnekkja hinum kærða úrskurði krefst sóknaraðili þess til vara að þeim þætti málsins er varðar málskostnað verði hnekkt, þannig að málskostnaður til handa varnaraðilum verði lækkaður verulega.

3

Varnaraðilar, Títan Fjárfestingafélag ehf., S-kk-nf M-kk-nf, L-kvk-nf B-kvk-nf, H-kvk-nf H-kvk-nf H-kvk-nf, D-kk-nf M-kk-nf og B-x-x B-x-x B-x-x krefjast staðfestingar hins kærða úrskurðar og kærumálskostnaðar.

4

Varnaraðilar til réttargæslu, DUAL Corporate Risks Ltd., Liberty Mutual Insurance Europe Ltd., Everest Syndicate 2786 at Lloyd ́s, Hardy Syndicate 382 at Ll oyd's og QBE UK Ltd., krefjast kærumálskostnaðar auk álags.

Niðurstaða

5

Málsatvik eru skilmerkilega rakin í hinum kærða úrskurði, en með honum var máli þessu vísað sjálfkrafa frá dómi á þeim grundvelli að ekki lægju fyrir fullnægjandi gögn til að unnt væri að dæma um kröfur sóknaraðila efnislega. Áður hafði héraðsdómur hafnað því að taka til greina frávísunarkröfur varnaraðila með þeim rökum að gagnaöflun hefði ekki verið lýst lokið og því gæti ætlað fjártjón ekki að réttu lagi verið vanreifað enda væri kröfugerð sóknaraðila skýr um útreikning dómkröfunnar.

6

Eins og rakið er í hinum kærða úrskurði varðar mál þetta leigusamninga og kaup- og söluréttarsamninga sem gerðir voru um fjórar Airbus flugvélar af gerðinni A321. Um var að ræða flugvélarnar TF- MOM, TF- DAD, TF- KID og TF- SON. Voru leigusamningar um fyrstnefndu tvær flugvélarnar undirritaðir 12. febrúar 2015 á milli WOWair, þá ehf., sem leigutaka og Moonsun Leasing Limited sem leigusala. Þá var kaup- og söluréttarsamningur milli varnaraðilans Títans Fjárfestingafélags ehf. sem kaupréttarhafa og félagsins Moonsun Leasing Limited sem söluréttarhafa vegna sömu flugvéla undirritaður 18. febrúar 2015. Leigusamningar milli WOWair ehf. sem leigutaka og Hawk Bay Leasing Limited sem leigusala um leigu á tveimur síðarnefndu flugvélunum voru undirritaðir 5. og 15. febrúar 2016. Kaup- og söluréttarsamningar milli varnaraðilans Títans Fjárfestingafélags ehf. sem kaupréttarhafa og félagsins Hawk Bay Leasing Limited sem söluréttarhafa vegna sömu flugvéla voru undirritaðir 9. og 19. febrúar 2016.

7

Sóknaraðili krefst þess að varnaraðilar greiði honum 3.102.027 bandaríkjadali auk vaxta, sem nánar eru tilgreindir í héraðsstefnu, en þá fjárhæð segir sóknaraðili vera tjón sem WOWair hf. varð fyrir vegna fyrrnefndra kaupréttarsamninga við móðurfélag þess, varnaraðilann Títa n Fjárfestingafélag ehf. Hafi WOWair hf. verið „látið greiða“ varnaraðilanum 12 milljónir bandaríkjadala fyrir það eitt að öðlast kauprétt að vélunum fjórum. Þegar kauprétturinn hafi verið nýttur vegna sölu á flugvélunum til Air Canada „kom á daginn að aðeins komu USD 7.888.486 í hlut WOWair hf. vegna þessara véla“. Þær greiðslur hafi borist í lok janúar og byrjun febrúar 2019. Auk þess hafi á grundvelli samnings sóknaraðila við Air Canada 18. maí 2021 verið greidd viðbótargreiðsla að fjárhæð 1.009.486 bandaríkjadalir. Beint tap félagsins af kaupréttarsamningunum hafi því numið 3.102.027 bandaríkjadölum að teknu tilliti til framangreindra greiðslna. Upphaflegur kaupsamningur um kaup Air Canada á fjórum flugvélum af WOWair hf. hefur ekki verið lagður fram í málinu.

Sóknaraðili hefur aftur á móti lagt fram samning sinn við Air Canada um framangreinda viðbótargreiðslu en samkvæmt efni sínu varðar hann eina af hinum seldu flugvélum. Jafnframt kemur þar fram að með honum séu gerðar upp eftirstöðvar kaupverðs vélarinnar, að frádregnum nánar tilteknum viðgerðarkostnaði.

8

Samkvæmt framangreindu byggja kröfur sóknaraðila á því að varnaraðilar hafi valdið WOWair hf. tjóni með þeim samningum sem gerðir voru við Títan Fjárfestingafélag ehf. um kaupréttina sem nemi mismun á þeirri fjárhæð sem félagið hafi greitt fyrir kaupréttina og þeirri fjárhæð sem komið hafi í hlut félagsins við sölu á flugvélunum fjórum til Air Canada.

9

Í forsendum hins kærða úrskurðar er skírskotað til þess að sóknaraðili hafi ekki lagt fram upphaflegan samning WOWair hf. við Air Canada um sölu flugvélanna ásamt greiðslukvittunum en það hafi verið nauðsynlegt þar sem kröfugerð sóknaraðila byggi á útreikningum sem hafi tekið mið af því að félagið hefði fengið tiltekna fjárhæð í sinn hlut á grundvelli hans. Er tekið undir þetta með héraðsdómi.

10

Samkvæmt þessu er ljóst að engar haldbærar upplýsingar liggja fyrir um söluverð flugvélanna fjögurra til Air Canada og því eru fullyrðingar sóknaraðila um ávinning eða nettóandvirði ekki studdar fullnægjandi gögnum, hvorki samningum, sölukvittunum né öðrum gögnum. Umfjöllun í samantekt Deloitte 18. júlí 2019, sem veitti skiptastjórum sóknaraðila ráðgjöf og aðstoð við greiningu á rekstri og fjárhag félagsins, er ekki tæk til sönnunar á söluverði flugvélanna enda er sá fyrirvari beinlínis gerður við upplýsingarnar að þeir sem unnu samantektina hafi ekki séð afrit af endanlegum kaupsamningum um flugvélarnar. Fram kemur einnig að í viljayfirlýsingu sé gert ráð fyrir því að slíkur samningur skyldi liggja fyrir eigi síðar en 31. desember 2019, sem er löngu eftir að upphaflegar greiðslur kaupverðs bárust WOWair hf. í lok janúar og byrjun febrúar það ár. Til þess er einnig að líta að varnaraðilarnir Títan Fjárfestingafélag ehf. og S-kk-nf M-kk-nf skoruðu á sóknaraðila að leggja fram öll gögn sem staðfest gætu hver hafi í raun verið afrakstur af sölu vélanna fjögurra. Loks athugast að minnisblað frá Deloitte 25. ágúst 2022, sem sóknaraðili hefur lagt fram fyrir Landsrétti, bætir ekki úr framangreindum skorti á frumgögnum enda byggir samantektin á áður nefndri skýrslu Deloitte frá 18. júlí 2019.11

Samkvæmt framangreindu og að öðru leyti með vísan til forsendna hins kærða úrskurðar verður hann staðfestur, þar á meðal um málskostnað.

12

Sóknaraðila verður gert að greiða varnaraðilum kærumálskostnað eins og nánar greinir í úrskurðarorði. Ekki eru efni til að fallast á kröfu varnaraðila til réttargæslu um álag á málskostnað.

Úrskurðarorð :

Hinn kærði úrskurður er staðfestur.

Sóknaraðili, þrotabú WOWair hf., greiði varnaraðilum, Títan Fjárfestingafélagi ehf. og S-kk-þgf M-kk-þgf hvorum um sig 300.000 krónur í kærumálskostnað, varnaraðilum L-kvk-þgf B-kvk-ef, H-kvk-þgf H-kvk-þgf H-kvk-þgf og D-kk-þgf M-kk-þgf hverju um sig 200.000 krónur í kærumálskostnað og varnaraðila B-x-x B-x-x B-x-x 600.000 krónur í kærumálskostnað. Þá greiði sóknaraðili varnaraðilum til réttargæslu, DUAL

Corporate Risks Ltd., Liberty Mutual Insurance Europe Ltd., Everest Syndicate 2786 at Lloyd ́s, Hardy Syndicate 382 at Ll oyd's og QBE UK Ltd., hverjum um sig, 80.000 krónur í kærumálskostnað.